**ANUNȚ**

Direcţia de Sănătate Publică a Mun. Bucureşti, cu sediul in Bucuresti, strada Avrig nr. 72-74, sector 2, organizează concurs pentru ocuparea următorului post vacant de execuţie de natură contractuală, în conformitare cu prevederile HG 1336/2022:

**DENUMIREA POSTULUI**:  Inspector de specialitate IA

**NUMĂRUL POSTURILOR**: 1 post vacant

**NIVELUL POSTULUI**: funcție de execuție

**COMPARTIMENT/STRUCTURĂ**:    Serviciul Asistență Medicală și Programe de Sănătate

**DURATA TIMPULUI DE LUCRU**: 8 ore pe zi; 40 de ore pe săptămână

**PERIOADA**: nedeterminată

**Condiţiile generale de participare** sunt cele prevăzute de art. 15 la H.G. nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice.

Pentru a ocupa un post vacant de natură contractuală, candidaţii trebuie să îndeplinească următoarele condiţii generale, conform art. 15 al Regulamentului-cadru aprobat prin HG nr. 1336/2022:

a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;

b) cunoaște limba română, scris și vorbit;

c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările și completările ulterioare;

d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;

e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;

f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;

g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;

h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

**Condiţii specifice de participare la concurs** pentru**:**

**- 1 post de Inspector de specialitate IA:**

- absolvenți de studii universitare de licență absolvite cu diplomă de licență:

- domeniul științe sociale: ramura științe juridice

- vechimea minimă în specialitate: 6 ani și 6 luni

**Cerințe specifice de participare la concurs** prevăzute la art. 542 alin. (1) si (2) din OUG nr. 57/2019, cu modificările și completările ulterioare:

(1) Contractul individual de muncă se încheie între persoana care îndeplineşte condiţiile pentru a fi angajată pe o funcţie contractuală şi autoritatea sau instituţia publică, prin reprezentantul său legal, în condiţiile prevăzute de Legea nr. 53/2003, republicată, cu modificările şi completările ulterioare, cu respectarea următoarelor cerinţe specifice:

a) persoana să aibă cetăţenie română, cetăţenie a altor state membre ale Uniunii Europene sau a statelor aparţinând Spaţiului Economic European şi domiciliul în România;

b) persoana să cunoască limba română, scris şi vorbit;

c) persoana să aibă capacitate deplină de exerciţiu;

d) persoana să îndeplinească condiţiile de studii necesare ocupării postului;

e) persoana să îndeplinească condiţiile de vechime, respectiv de experienţă necesare ocupării postului, după caz;

f) persoana să nu fi fost condamnată definitiv pentru săvârşirea unei infracţiuni contra securităţii naţionale, contra autorităţii, infracţiuni de corupţie sau de serviciu, infracţiuni de fals ori contra înfăptuirii justiţiei, cu excepţia situaţiei în care a intervenit reabilitarea;

g) persoana nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

h) contractul să nu conţină clauze de confidenţialitate sau, după caz, clauze de neconcurenţă.

(2) Prin excepţie de la condiţia prevăzută la alin. (1) lit. a) pot fi angajaţi şi cetăţeni străini, cu respectarea regimului stabilit pentru aceştia prin legislaţia specifică şi legislaţia muncii.

Pentru **înscrierea la concurs** candidaţii vor prezenta un dosar care va conţine următoarele documente:

a) formular de înscriere la concurs, conform modelului prevăzut la anexa nr. 2;

b) copia actului de identitate sau orice alt document care atestă identitatea, potrivit legii, aflate în termen de valabilitate;

c) copia certificatului de căsătorie sau a altui document prin care s-a realizat schimbarea de nume, după caz;

d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;

e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;

f) certificat de cazier judiciar sau, după caz, extrasul de pe cazierul judiciar;

g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;

h) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;

i) curriculum vitae, model comun european.

*\* Modelul adeverinţei menţionate la lit. e) este prevăzut în anexa nr. 3. din Hotărârea Guvernului nr. 1336/2022 pentru aprobarea Regulamentului – cadru privind organizarea si dezvoltarea carierei personalului contractual din sectorul bugetar platit din fonduri publice;*

*\* Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.*

*\* Copiile de pe actele prevăzute la lit. b) - e), precum şi copia certificatului de încadrare într-un grad de handicap se prezintă însoţite de documentele originale, care se certifică cu menţiunea "conform cu originalul" de către secretarul comisiei de concurs.*

*\* Documentul prevăzut la lit. f) poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor are obligaţia de a completa dosarul de concurs cu originalul documentului prevăzut la lit. f), anterior datei de susţinere a probei scrise şi/sau probei practice.*

**BIBLIOGRAFIE**

**PENTRU POSTUL DE INSPECTOR DE SPECIALITATE IA**

**1. Legea nr. 95/2006** privind reforma în domeniul sănătății, republicată, cu modificările și completările

ulterioare.

Tematica: Titlul I Sănătatea publica, Titlul II Programele naţionale de sănătate ,

**2. Hotarărea Guvernului nr. 423/25.03.2022** privind aprobarea programelor naţionale de sănătate;

**3. Ordinul ministrului sănătății 964/31.03.2022** privind aprobarea Normelor tehnice de realizare a programelor naţionale de sănătate publică;

Tematica: Normele tehnice de realizare a programelor naţionale de sănătate publică,

CAPITOLUL I - Cadrul general de realizare a programelor naţionale de sănătate publică,

CAPITOLUL II - Termeni şi condiţii privind finanţarea programelor/subprogramelor naţionale de sănătate publică,

CAPITOLUL V - Responsabilităţile/Obligaţiile specifice în derularea programelor naţionale de sănătate publică,

CAPITOLUL VI – Controlul derulării programelor naţionale de sănătate publică

CAPITOLUL VII - Alte prevederi

**4. Ordinul ministrului sănătății nr. 1.078/27.03.2010** privind aprobarea regulamentului de organizare şi funcţionare şi a structurii organizatorice ale direcţiilor de sănătate publică judeţene şi a municipiului Bucureşti.

Tematica: Regulamentul de organizare şi funcţionare şi a structurii organizatorice ale direcţiilor de sănătate publică judeţene şi a municipiului Bucureşti

**CALENDARUL DE DESFĂȘURARE A CONCURSULUI:**

|  |  |  |
| --- | --- | --- |
| 1 | **DEPUNERE DOSARE** la sediul Direcției de Sănătate Publică a Mun. București – Compartimentul RUNOS, din str. Avrig nr.72-74, sector 2, București | 06.09.2024 – 19.09.2024  -de luni pana joi in intervalul 8:30 – 16:00  -vineri in intervalul 8:30 – 13:00 |
| 2 | **SELECȚIA DOSARELOR** | 20.09.2024 -23.09.2024 |
| 3 | Afişarea rezultatelor selecţiei dosarelor | 23.09.2024 |
| 4 | Depunerea contestaţiilor privind rezultatele selecţiei dosarelor | 24.09.2024 |
| 5 | Afişarea rezultatului soluţionării contestaţiilor | 24.09.2024 |
| 6 | **PROBA SCRISĂ** la sediul Direcției` de Sănătate Publică a Mun. București din str. Avrig nr.72-74, sector 2, București | 27.09.2024 ora 10 |
| 7 | Afişarea rezultatului probei scrise | 27.09.2024 |
| 8 | Depunerea contestaţiilor privind rezultatele probei scrise | 27.09.2024 |
| 9 | Afişarea rezultatului soluţionării contestaţiilor | 30.09.2024 |
| 10 | **INTERVIU** la sediul Direcției de Sănătate Publică a Mun. București –Compartiment RUNOS, din str. Avrig nr.72-74, sector 2, București | 02.10.2024 ora 10 |
| 11 | Comunicarea rezultatelor după susţinerea interviului | 02.10.2024 |
| 12 | Depunerea contestaţiilor privind rezultatul interviului | 02.10.2024 |
| 13 | Afişarea rezultatului soluţionării contestaţiilor | 03.10.2024 |
| 14 | Afişarea rezultatului final al concursului | 04.10.2024 |

Comunicarea rezultatelor la fiecare probă a concursului se realizează prin afişare la sediul şi pe pagina de internet a instituţiei publice organizatoare a concursului, respectiv [www.dspb.ro](http://www.dspb.ro) , conform calendarului de concurs.

Relații suplimentare se pot obține la sediul Direcţiei de Sănătate Publică a Municipiului Bucureşti, str. Avrig nr.72-74, sector 2, Bucureşti, Compartiment RUNOS, camera 5 parter ,consilier superior Bone Mariana, tel. 021.252.32.16/021.252.79.78, e-mail: [runos@dspb.ro](mailto:runos@dspb.ro)